हीट मांसपेशियों में होने वाले खिंचाव से राहत देने में मदद करती है और गीली हीट आमतौर पर शुष्क हीट की अपेक्षा बेहतर होती है क्योंकि यह गर्दन में अधिक प्रभावशाली रूप से प्रवेश कर सकती है | अपनी पीठ और गर्दन के हिस्सों पर कम से कम 20 मिनट तक दिन में तीन बार हीट का उपयोग करें |   अधिकतर हीटिंग पैड (जो किसी भी ड्रग स्टोर पर आसानी से मिल जाते हैं) अपनी गर्दन पर हीट लगाने के लिए सबसे अच्छे होते हैं क्योंकि इनके द्वारा तापमान को नियंत्रित किया जा सकता है और लम्बे समय तक इसे लगाये रखा जा सकता है | एकांतर रूप से एक गर्म पानी की बोतल का उपयोग करें या गर्म स्नान या गर्म शावर लें | एक गर्म पानी से भरे हुए बाउल में एक हैण्ड टॉवल रखें या गर्म पानी को टॉवल के ऊपर डालें | एकांतर रूप से, टॉवल को 5-7 मिनट के लिए ड्रायर में डालें | टॉवल  को इतना ही सुखाएं कि उसमे से पानी न टपके, लेकिन टॉवल गर्म बनी रहे | टॉवल को अपनी गर्दन की जकड़न वाले या पीड़ायुक्त भाग पर लपेटें | इसे लगभग 20 मिनट तक लपेटें रहें और ऐसा दिन में लगभग तीन बार करें | ठंडक सथानीय दर्द को कम करती है और लैक्टिक एसिड के निर्माण को सीमित कर सकती है क्योंकि लैक्टिक एसिड के कारण पीड़ा हो सकती है |एक आइसपैक का उपयोग करें और इसे अपनी गर्दन के जकड़े हुए हिस्से पर (आमतौर पर गर्दन के पिछले हिस्से पर) रखें | यहाँ पर आइसपैक को हर 2 घंटे में 10-15 मिनट तक लगाये रखें |   आइसपैक को अपनी गर्दन पर रखने के लिए आप और अधिक आरामदायक स्थिति को अपना सकते हैं | एक आरामदायक कुर्सी पर बैठें और अपने सिर को पीछे करके आराम दें | आइसपैक को अपने कन्धों और सिर के आधार भाग के बीच में रखें | इससे पीछे झुकें जिससे आपकी गर्दन को ठन्डे तापमान का पूरा लाभ मिल सके | कुछ विशेषज्ञों का मानना है कि आइस गर्दन की जकड़न को बढाने में योगदान देती है क्योंकि ठंडक मांसपेशियों को संकुचित करेगी | आप खुद अनुभव कर सकते हैं कि आपको किस प्रकार अधिक लाभ मिलता है | पहले 48-72 घंटे में होने वाले एक्यूट दर्द के लिए ठन्डे उपचार का उपयोग करें और फिर गर्म उपचार लें |

TL;DR in Vietnamese:
Chườm nhiệt ẩm. Quàng một chiếc khăn ấm lên cổ bạn. Dùng túi lạnh làm dịu cổ.